**Az önkormányzati kerületi szervek megválasztása**

**Tájékoztató a választójog gyakorlásáról
és a választhatóság feltételeiről**

Az önkormányzati kerületi szervek megválasztására

**2022. október 29-én, szombaton 7:00 és 20:00 óra között kerül sor.**

Az önkormányzati kerületi szervek
megválasztásában való részvételi jog

Az önkormányzati kerületi szervek megválasztásában azon szlovák állampolgár és külföldi illetőségű személy jogosult részt venni, akinek állandó tartózkodási helye olyan községben van, amely az önkormányzati kerület területén található, vagy akinek állandó tartózkodási helye olyan katonai körzetben van, amely az önkormányzati kerületi szervek megválasztása céljából az adott önkormányzati kerület területéhez tartozik (a továbbiakban csak „az önkormányzati kerület lakosa”), és legkésőbb a választások napján betölti 18. életévét.

Akadályoztatást jelent a választójog gyakorlásában, ha a törvényben meghatározott módon korlátozzák a személyi szabadságot a közegészség védelmének érdekében, hacsak a világjárvány idejére kiadott külön törvény másként nem rendelkezik.

Az önkormányzati kerületi szervekbe
való megválasztáshoz való jog

Az önkormányzati kerület képviselő-testületének képviselőjévé az önkormányzati kerület azon lakosa választható meg, akinek az állandó tartózkodási helye olyan községben vagy katonai körzetben van, amely azon választókerület területén található, ahol jelölteti magát, és legkésőbb a választások napján betölti 18. életévét.

Az önkormányzati kerület elnökévé az önkormányzati kerület azon lakosa választható meg, aki legkésőbb a választások napján betölti 25. életévét.

Akadályoztatást jelent a választhatóság jogának gyakorlásában

* a szabadságvesztés-büntetés töltése,
* a szándékos bűncselekmény elkövetése miatt kiszabott jogerős ítélet, ha az nem került eltörlésre,
* a cselekvőképességtől való megfosztás.